# data[].attributes.headline
ความหมายของภาษีเงินได้บุคคลธรรมดา

# data[].attributes.subject
ความหมายของภาษีเงินได้บุคคลธรรมดา

# data[].attributes.body
ภาษีที่จัดเก็บจากบุคคลทั่วไป หรือจากหน่วยภาษีที่มีลักษณะพิเศษ ตามที่กฎหมายกำหนด โดยปกติจัดเก็บเป็นปี รายได้ที่เกิดขึ้นในปีใดๆ ผู้มีรายได้มีหน้าที่ต้องนำไปแสดงรายการตนเองตามแบบแสดงรายการภาษีที่กำหนดภายในเดือนมกราคมถึงมีนาคมของปีถัดไป สำหรับผู้มีเงินได้บางกรณีกฎหมายยังกำหนดให้ยื่นแบบฯเสียภาษีตอนครึ่งปี สำหรับรายได้ที่เกิดขึ้นจริงในช่วงครึ่งปีแรก เพื่อเป็นการบรรเทาภาระภาษีที่ต้องชำระและเงินได้บางกรณีกฎหมายกำหนดให้ผู้จ่ายทำหน้าที่หักภาษี ณ ที่จ่ายจากเงินได้ที่จ่ายบางส่วนเพื่อให้มีการทยอยชำระภาษีขณะที่มีเงินได้เกิดขึ้นอีกด้วย

# data[].attributes.headline
ผู้มีหน้าที่เสียภาษีเงินได้บุคคลธรรมดา

# data[].attributes.subject
ผู้มีหน้าที่เสียภาษีเงินได้บุคคลธรรมดา

# data[].attributes.body
1. บุคคลธรรมดา คือ ผู้ที่มีเงินได้ประเภทต่างๆ ตามประมวลกฎหมายรัษฎากรกำหนดไว้ต้องเสียภาษีเงินได้ ไม่ว่าจะเป็น ทารก ผู้เยาว์ หรือผู้ที่ศาลสั่งให้เป็นบุคคลไรความสามารถ โดยผู้มีเงินได้จะต้องมีแหล่งที่อยู่ในประเทศไทย หรืออยู่ในประเทศไทยในปีภาษีไม่น้อยกว่า 180  วัน

2. ห้างหุ้นส่วนสามัญหรือคณะบุคคลที่มิใช่นิติบุคคล

· ห้างหุ้นส่วนสามัญ หมายถึง ห้างหุ้นส่วนสามัญที่มิได้จดทะเบียนเป็นนิติบุคคล มีบุคคลตั้งแต่ 2   คนขึ้นไป ตกลงเข้าหุ้นกันเพื่อร่วมกันทำธุรกิจตามวัตถุประสงค์จะแบ่งปันกำไรอันพึงจะได้

· คณะบุคคลที่ไม่ใช่นิติบุคคล หมายถึง บุคคลตั้งแต่ 2 คนขึ้นไปตกลงทำกิจการร่วมกัน โดยไม่มีวัตถุประสงค์ที่แบ่งผลกำไรอันพึงจะได้

3. ผู้ถึงแก่ความตายระหว่างปีภาษ หมายถึง บุคคลธรรมดาที่มีเงินได้ถึงเกณฑ์ต้องเสียภาษี แต่ได้ถึงความตายระหว่างปีภาษีก่อนที่จะยื่น แบบแสดงรายการเสียภาษีแม้ว่าจะสิ้นสภาพบุคคลไปแล้ว แต่กฎหมายกำหนดให้เป็นหน้าที่ของผู้จัดการมรดกทายาท หรือผู้ครองทรัพย์มรดก มีหน้าที่ไปยื่นแบบแสดงรายการเสียภาษีแทน

4. กองมรดกที่ยังไม่ได้แบ่ง หมายถึง กองมรดกของผู้ตายที่ยังไม่ได้แบ่งให้กับทายาทในปีภาษีถัดจากปีที่เจ้ามรดกถึงแก่ความตาย หากกองมรดกดังกล่าวมีเงินได้ถึงเกณฑ์ต้องเสียภาษีผู้จัดการมรดก ทายาท หรือผู้ครอบครองมรดก มีหน้าที่ในการยื่นแบบแสดงรายการเพื่อเสียภาษี

5. วิสาหกิจชุมชน ตามกฎหมายว่าด้วยการส่งเสริมวิสาหกิจชุมชนเฉพาะที่เป็นห้างหุ้นส่วนสามัญ หรือคณะบุคคลที่มิใช่นิติบุคคล

# data[].attributes.headline
แหล่งเงินได้ที่ต้องเสียภาษี

# data[].attributes.subject
แหล่งเงินได้ที่ต้องเสียภาษี

# data[].attributes.body
รายได้ที่ต้องนำมาคำนวณเพื่อเสียภาษีมีอยู่ 8 ประเภท โดยแบ่งตามอาชีพและต้นทุนในการประกอบอาชีพที่แตกต่างกัน เพื่อความเป็นธรรมในการคำนวณและจ่ายภาษีมากที่สุด

1. รายได้จากการจ้างงาน เช่น เงินเดือน ค่าจ้าง เบี้ยเลี้ยง โบนัส บำเหน็จบำนาญ ค่าเช่าบ้าน ฯลฯ

2. รายได้จากหน้าที่หรือตำแหน่งงานที่ทำ หรือการรับทำงานให้ เช่น ค่านายหน้า ค่าธรรมเนียม เงินอุดหนุนในงานที่ทำ เบี้ยประชุม ฯลฯ

3. รายได้จากสินทรัพย์ทางปัญญา เช่น ค่าลิขสิทธ์ ค่ากู๊ดวิลล์ ฯลฯ

4. รายได้ที่เป็นดอกผลหรือผลตอบแทน เช่น ดอกเบี้ย เงินปันผล กำไรจากการขายหุ้น ฯลฯ

5. รายได้จากค่าเช่าทรัพย์สิน เช่น บ้านให้เช่า อพาร์ตเมนต์ คอนโด ที่ดิน รถเช่า ฯลฯ

6. รายได้จากอาชีพอิสระ 6 อาชีพ ได้แก่ แพทย์ ทนายความ วิศวกร สถาปนิก ผู้ตรวจบัญชี และจิตรกร

7. รายได้จากการรับเหมาพร้อมอุปกรณ์และสัมภาระ เช่น รับเหมาก่อสร้าง ฯลฯ

8. รายได้จากการประกอบธุรกิจ เช่น การพาณิชย์ การขนส่ง อุตสาหกรรม ขายของชำ ประมง เหมืองแร่ เลี้ยงสัตว์ หรือรายได้อื่นๆ นอกจากที่ระบุไว้ในประเภทที่ 1-7

# data[].attributes.headline
หลักการจัดเก็บภาษีเงินได้บุคคลธรรมดาอย่างไร

# data[].attributes.subject
หลักการจัดเก็บภาษีเงินได้บุคคลธรรมดาอย่างไร

# data[].attributes.body
การจัดเก็บภาษีเงินได้บุคคลธรรมดา มีหลักการจัดเก็บ แบ่งเป็น 2 หลักการ ได้แก่ ตามกฎหมายประมวลรัษฎากร กำ หนดให้บุคคลธรรมดา ที่มีเงินได้มีหน้าที่ต้องเสียภาษีโดยได้กำ หนดหน่วยภาษี เงินได้ไว้ได้แก่... บุคคลธรรมดา ผู้ถึงแก่ความตายระหว่างปีภาษี กองมรดกที่ยังไม่ได้แบ่ง ห้างหุ้นส่วนสามัญที่มิใช่นิติบุคคล คณะบุคคลที่ไม่ใช่นิติบุคคล
(1) หลักแหล่งเงินได้ (Source Rule)
สำหรับเงินได้ที่เกิดขึ้นใประเทศไทย เนื่องจากหน้าที่งานหรือกิจการที่ทำ ในประเทศไทยหรือกิจการของนายจ้าง ในประเทศไทยหรือทรัพย์สินที่อยู่ ในประเทศไทย
(2) หลักถิ่นที่อยู่ (Resident Rule) สำหรับผู้ที่มีถิ่นที่อยู่ในประเทศไทย รวมกันถึง 180 วัน ในปีภาษีใด และ มีเงินได้จากแหล่งเงินได้ในต่างประเทศ เนื่องจากหน้าที่งานหรือกิจการที่ทำ ในต่างประเทศ หรือเนื่องจากทรัพย์สิน ที่อยู่ในต่างประเทศ และผู้มีเงินได้นำ เงินได้นั้นเข้ามาในประเทศไทยภายใน ปีภาษีเดียวกับปีที่เกิดเงินได้นั้น อยู่ในประเทศ เกิน 180 วัน/ป

# data[].attributes.headline
กรณีศึกษาที่ 1

# data[].attributes.subject
กรณีศึกษาที่ 1

# data[].attributes.body
นายเคนเรื่มทำงานเมื่อวันที่ 1 กุมภาพันธ์ 2560 ในธนาคาพาณิชย์ไทยแห่งหนึ่งซึ่งตั้งอยู่ในกรุงเทพฯ ต่อมาวันที่ 1 สิงหาคม 2560 เขาถูกส่งให้ไปรับตำแหน่งผู้จัดการสาขาในสิงคโปร์และวันที่ 30 ธันวาคม 2560 เขาได้เดินทางกลับมาเยี่ยมครอบครัวพร้อมกับเงินเดือนที่ได้รับในสิงคโปร์เข้ามาด้วย อยากทราบว่าเขาจะต้องเสียภาษีเงินได้บุคคลธรรมดาหรือไม่

# data[].attributes.headline
เฉลยกรณีศึกษาที่ 1 

# data[].attributes.subject
เฉลยกรณีศึกษาที่ 1 

# data[].attributes.body
เงินได้ของนายเคนจะแบ่งเป็น 2 ส่วน ดังนี้
ส่วนที่ 1 เป็นเงินได้ที่เกิดจากแหล่งเงินได้ในประเทศไทย (เป็นเงินได้จากกิจการในประเทศไทยของนายจ้างในประเทศไทย) ซึ่งจะต้องเสียภาษีเงินได้บุคคลธรรมดา คือ เงินได้ตั้งแต่วันที่ 1 กุมภาพันธ์ 2560 จนถึงวันที่ 31 กรกฎาคม 2560

# data[].attributes.body
ส่วนที่ 2 เป็นเงินได้ที่เกิดจากแหล่งเงินได้นอกประเทศไทย(เป็นเงินได้จากกิจการนอกประเทศของนายจ้างในประเทศส่วนไทย)
คือ เงินได้ตั้งแต่วันที่ 1 สิงหาคม 2560 จนถึงวันที่ 29 ธันวาคม 2560 จะเสียภาษีเงินได้บุคคลธรรมดาต่อเมื่อเข้าองค์ประกอบอีก 2 ข้อ คือ ต้องเป็นผู้อยู่ในประเทศไทย และนำเงินได้นั้นเข้ามาในประเทศไทยในปีภาษีเดียวกันกับปีที่มีเงินได็